CELEX: 62010CA0007
Language: et
Date: 2012-03-29 00:00:00
Title: Kohtuasi C-7/10 ja C-9/10: Euroopa Kohtu (esimene koda) 29. märtsi 2012 . aasta otsus (Raad van State — Madalmaad eelotsusetaotlus) — Staatssecretaris van Justitie versus Tayfun Kahveci (C-7/10), Osman Inan (C-9/10) (EMÜ-Türgi assotsiatsioonileping — Riigis elamise õigus — Naturalisatsiooni korras kodakondsuse saanud Türgi päritolu töötaja perekonnaliikmed — Türgi kodakondsuse säilitamine — Naturalisatsiooni korras kodakondsuse saamise kuupäev)

26.5.2012   
            
            
               ET
            
            
               Euroopa Liidu Teataja
            
            
               C 151/3
            
         Euroopa Kohtu (esimene koda) 29. märtsi 2012. aasta otsus (Raad van State — Madalmaad eelotsusetaotlus) — Staatssecretaris van Justitie versus Tayfun Kahveci (C-7/10), Osman Inan (C-9/10)
   (Kohtuasi C-7/10 ja C-9/10) (1)
   
   (EMÜ-Türgi assotsiatsioonileping - Riigis elamise õigus - Naturalisatsiooni korras kodakondsuse saanud Türgi päritolu töötaja perekonnaliikmed - Türgi kodakondsuse säilitamine - Naturalisatsiooni korras kodakondsuse saamise kuupäev)
   2012/C 151/04
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Hageja: Staatssecretaris van Justitie
   
      Kostjad: Tayfun Kahveci (C-7/10), Osman Inan (C-9/10)
   
      Ese
   
   Eelotsusetaotlus — Raad van State — Euroopa Majandusühenduse ja Türgi vahelise assotsiatsioonilepinguga loodud assotsiatsiooninõukogu 19. septembri 1980. aasta otsuse nr 1/80 assotsiatsiooni arengu kohta artikli 7 tõlgendamine — Liikmesriigi seaduslikul tööturul töötava Türgi päritolu töötaja perekonnaliikmete elamisõigus — Türgi töötaja, kes on saanud liikmesriigi kodakondsuse, kuid säilitanud seejuures oma Türgi kodakondsuse, perekonnaliikmed.
   
      Resolutsioon
   
   Lepinguga, millega loodi assotsiatsioon Euroopa Majandusühenduse ja Türgi vahel, asutatud assotsiatsiooninõukogu 19. septembri 1980. aasta otsuse nr 1/80 assotsiatsiooni arengu kohta artiklit 7 tuleb tõlgendada nii, et liikmesriigi seaduslikul tööturul töötava Türgi päritolu töötaja perekonnaliige saab endiselt tugineda nimetatud sättele pärast seda, kui asjaomane töötaja on saanud vastuvõtva liikmesriigi kodakondsuse, säilitades samal ajal ka Türgi kodakondsuse.
   
      (1)  ELT C 63, 13.3.2010.